pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐบาลพร้อมอพยพ ดูแลสัตว์ พื้นที่น้ำท่วม  ก. เกษตร จัดหน่วยงานบริการเคลื่อนที่เร็วสนับสนุนตลอด 24 ชั่วโมง
วันพุธที่ 12 ตุลาคม 2565
รัฐบาลพร้อมอพยพ ดูแลสัตว์ พื้นที่น้ําท่วม  ก. เกษตร จัดหน่วยงานบริการเคลื่อนที่เร็วสนับสนุนตลอด 24 ชั่วโมง
รัฐบาลพร้อมอพยพ ดูแลสัตว์ พื้นที่น้ําท่วม  ก. เกษตร จัดหน่วยงานบริการเคลื่อนที่เร็วสนับสนุนตลอด 24 ชั่วโมง
วันที่ 12 ตุลาคม 2565 รัฐบาลพร้อมอพยพ ดูแลสัตว์ พื้นที่น้ําท่วม ก. เกษตร จัดหน่วยงานบริการเคลื่อนที่เร็วสนับสนุนตลอด 24 ชั่วโมง
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากสถานการณ์ปริมาณน้ําฝนที่ตกหนัก ส่งผลให้หลายพื้นที่ได้รับผลกระทบเป็นวงกว้าง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกําชับส่วนราชการเร่งช่วยเหลือผู้ประสบอุทกภัย รวมถึงเคลื่อนย้ายคน สิ่งของ และสัตว์เลี้ยงไปในที่ปลอดภัย เน้นย้ําให้ดูแลอย่างใกล้ชิดเพื่อบรรเทาความเดือดร้อนในเบื้องต้น
สําหรับการดูแลพี่น้องเกษตรกรผู้เลี้ยงสัตว์ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้จัดการช่วยเหลือแก่เกษตรอย่างเต็มที่อย่างเป็นระบบ โดยได้สั่งการให้กรมปศุสัตว์ตั้งวอร์รูม ทั้งส่วนกลางและทุกจังหวัดติดตามสถานการณ์ พร้อมเข้าช่วยเหลือเกษตรกรผู้เลี้ยงสัตว์ในพื้นที่น้ําท่วมได้ตลอดเวลา และที่ผ่านมาได้ปล่อยขบวนรถหญ้าอาหารสัตว์พระราชทานเพื่อสนับสนุนเสบียงอาหารสัตว์ไปช่วยเหลือเกษตรกร จัดส่งเจ้าหน้าที่สัตวแพทย์และสัตวบาลเข้าดูแลรักษาสุขภาพสัตว์ป่วยทั่วประเทศแล้ว พร้อมทั้งกําชับให้กรมปศุสัตว์จัดหน่วยงานบริการเคลื่อนที่เร็วสนับสนุนตลอด 24 ชั่วโมง โดยทันทีที่เกิดภัย เจ้าหน้าที่ของกรมปศุสัตว์ต้องเร่งเข้าไปให้ความช่วยเหลือให้เร็วที่สุด โดยบูรณาการประสานหน่วยงานของกรมปศุสัตว์และภาคีเครือข่ายในพื้นที่ให้ความช่วยเหลือเกษตรกรที่ได้รับผลกระทบอย่างเต็มที่ ตลอดจนเตรียมความพร้อมสํารวจความเสียหายของเกษตรกรเพื่อขอรับการชดเชย
"สําหรับสถานการณ์อุทกภัยที่เกิดขึ้นในครั้งนี้ พบว่า มีจํานวน 10 จังหวัด ที่ได้รับผลกระทบจากอุทกภัยดังกล่าว ได้แก่ ศรีสะเกษ ยโสธร นครราชสีมา สิงห์บุรี ร้อยเอ็ด สุรินทร์ อุบลราชธานี พิษณุโลก เชียงใหม่ และลพบุรี ซึ่งทางกรมปศุสัตว์ได้เข้าพื้นที่เพื่อให้การช่วยเหลือแล้ว สําหรับเกษตรกรผู้ประสบอุทกภัย ที่ต้องการรับการช่วยเหลือ สามารถติดต่อได้ที่ สํานักงานปศุสัตว์อําเภอ สํานักงานปศุสัตว์จังหวัด ศูนย์วิจัยและพัฒนาอาหารสัตว์ในพื้นที่ หรือติดต่อศูนย์อํานวยการป้องกันและแก้ไขปัญหาภัยพิบัติด้านปศุสัตว์ กรมปศุสัตว์ โทร 0 2653 4444 ต่อ 3315 หรือ ไปรษณีย์อิเล็กทรอนิกส์ : [emailprotected] หรือแจ้งข้อมูลในแอพพลิเคชั่น DLD 4.0 ที่สามารถดาวน์โหลดในโทรศัพท์มือถือได้ทุกระบบ เพื่อให้ความช่วยเหลือได้ทันที" นางสาวรัชดา กล่าว
รัฐบาลไทย-ข่าวทำเนียบรัฐบาล-พม. เข้าช่วยเด็กถูกพ่อทำร้ายใน 10 นาที หลังรับแจ้งเหตุผ่านไลน์ “พม.พิษณุโลก พร้อมช่วย”
วันจันทร์ที่ 31 ตุลาคม 2565
พม. เข้าช่วยเด็กถูกพ่อทําร้ายใน 10 นาที หลังรับแจ้งเหตุผ่านไลน์ “พม.พิษณุโลก พร้อมช่วย”
พม. เข้าช่วยเด็กถูกพ่อทําร้ายใน 10 นาที หลังรับแจ้งเหตุผ่านไลน์ “พม.พิษณุโลก พร้อมช่วย”
เมื่อวันที่ 30 ตุลาคม 2565 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวง พม. โดยสํานักงานพัฒนาสังคมและความมั่นคงของมนุษย์จังหวัดพิษณุโลก ได้จัดทํา Line Official “พม.พิษณุโลก พร้อมช่วย” สําหรับรับแจ้งเหตุด่วนในพื้นที่ ซึ่งใช้เวลากว่า 7 เดือนในการพัฒนาแอปพลิเคชันดังกล่าว ล่าสุด มีการแจ้งเหตุจากพลเมืองดีว่าที่อําเภอวังทองมีเด็กชายวัย 7 ขวบ ถูกทําร้ายโดยผู้เป็นพ่อ อีกทั้งครอบครัวยังมีผู้สูงอายุป่วยติดเตียง จึงเกรงว่าจะได้รับอันตราย ซึ่งหลังจากได้รับเรื่องเพียง 10 นาที ทางเจ้าหน้าที่ได้เดินทางเข้าไประงับเหตุ และช่วยเหลือเด็กได้อย่างรวดเร็ว โดยเด็กได้เข้ารับการคุ้มครองที่บ้านผู้ใหญ่บ้านแล้ว นับว่าเป็นการเข้าช่วยเหลืออย่างทันเหตุการณ์ ทั้งนี้ ไลน์ดังกล่าวจะทําให้เจ้าหน้าที่สามารถดําเนินการได้อย่างรวดเร็ว โดยจะเชื่อมการทํางานกับตํารวจในจังหวัด และมีการระบุพิกัดของพื้นที่เกิดเหตุได้อย่างแม่นยํา
ด้านพลเมืองดีผู้แจ้งเหตุ กล่าวว่า Line Official “พม.พิษณุโลก พร้อมช่วย” ถือว่ามีประโยชน์มาก จากกรณีเด็กที่ถูกพ่อทําร้ายร่างกาย ตอนแรกคิดว่าจะแจ้งเจ้าหน้าที่ แต่ไม่มีเบอร์โทรศัพท์ และนึกได้ว่าเรามี Line Official นี้ จึงรีบแจ้งผ่านไลน์ดังกล่าว ปรากฎว่ามีเจ้าหน้าที่มาถึงที่เกิดเหตุภายในเวลาไม่ถึง 10 นาที และช่วยเด็กให้ปลอดภัยอย่างทันท่วงที อีกทั้งถ้าบ้านไหนมีคนพิการติดเตียงสามารถแจ้งขอรับการช่วยเหลือได้อีกด้วย นับว่าเป็นไลน์ที่ดีมาก
รัฐบาลไทย-ข่าวทำเนียบรัฐบาล-Deputy PM Prawit Wongsuwon hands down additional policies and measures to tackle flood situation
วันพุธที่ 7 กันยายน 2565
Deputy PM Prawit Wongsuwon hands down additional policies and measures to tackle flood situation
Deputy PM Prawit Wongsuwon hands down additional policies and measures to tackle flood situation
September 7, 2022, Deputy Government Spokesperson Tipanan Sirichana disclosed that Deputy Prime Minister and Acting Prime Minister Gen. Prawit Wongsuwon, in his capacity as chair of National Water Command Center (NWCC), expressed concern over the impact of heavy rainfall against the people, and ordered for an integrative and proactive operation of all NWCC concerned agencies in accordance with the earlier-announced 13 measures for rainy season.
The Deputy Prime Minister also handed down the following measures in addition to the 13 measures for rainy season:
For Bangkok and vicinity, assign coordinators from concerned agencies to liaise and work closely with Bangkok Metropolitan Administration in a bid to provide prompt and timely assistance to the people
Clearing water obstruction in Bang Khu Wieng canal in Bangkok’s Thawi Watthana district, and coordinating with Nonthaburi provincial administration to open drainage channels
Closely monitoring and properly managing drainage system at water gates to prevent damage against the people living along the rivers and canals.
Continually reporting rainfall, and dam capacity and drainage in a bid to facilitate operation of all concerned agencies
Evaluating, 24/7, water situation from all sources, including rainfall, dam water volume, Chao Phraya River water level, and rising sea level
Ensuring efficiency of flood sandbag walls, improving and strengthening levees and barriers
Immediately notifying the Deputy Prime Minister in case of emergency or urgency
รัฐบาลไทย-ข่าวทำเนียบรัฐบาล-สธ.ยังติดตามเฝ้าระวัง “โควิด” ทุกสายพันธุ์ ย้ำมาตรการ 2U ช่วยป้องกันติดเชื้อและลดป่วยรุนแรงได้
วันพุธที่ 14 กันยายน 2565
สธ.ยังติดตามเฝ้าระวัง “โควิด” ทุกสายพันธุ์ ย้ํามาตรการ 2U ช่วยป้องกันติดเชื้อและลดป่วยรุนแรงได้
กระทรวงสาธารณสุข ชี้ประเทศไทยมีระบบติดตามเฝ้าระวังการเปลี่ยนแปลงของเชื้อไวรัสโควิด 19 อย่างต่อเนื่อง ย้ําประชาชนใช้มาตรการ 2U คือการป้องกันตนเองเหมือนที่ผ่านมา ยังช่วยป้องกันการติดเชื้อได้ไม่ว่าเชื้อจะกลายพันธุ์จนมีสายพันธุ์ใหม่หรือสายพันธุ์ย่อย
กระทรวงสาธารณสุข ชี้ประเทศไทยมีระบบติดตามเฝ้าระวังการเปลี่ยนแปลงของเชื้อไวรัสโควิด 19 อย่างต่อเนื่อง ย้ําประชาชนใช้มาตรการ 2U คือการป้องกันตนเองเหมือนที่ผ่านมา ยังช่วยป้องกันการติดเชื้อได้ไม่ว่าเชื้อจะกลายพันธุ์จนมีสายพันธุ์ใหม่หรือสายพันธุ์ย่อย ส่วนมาตรการฉีดวัคซีนจะช่วยลดความรุนแรงและเสียชีวิตได้ขณะที่การจ่ายยาต้านไวรัสยังต้องใช้ใบสั่งแพทย์เพื่อความปลอดภัย
วันนี้ (14 กันยายน 2565) นพ.โอภาส การย์กวินพงศ์ อธิบดีกรมควบคุมโรค กล่าวถึงกรณีข้อกังวลเรื่อง เชื้อไวรัสโควิด 19 สายพันธุ์โอมิครอน มีการกลายพันธุ์เป็นสายพันธุ์ย่อยจํานวนมาก ว่า ตามปกติเชื้อไวรัสจะมีการกลายพันธุ์ตลอดเวลา ซึ่งที่ผ่านมาเชื้อไวรัสโควิด 19 ก็มีการกลายพันธุ์อย่างต่อเนื่อง จนกลายเป็นสายพันธุ์ใหม่ เช่น อัลฟา เบตา เดลตา และล่าสุดคือโอมิครอน ซึ่งมีการกลายพันธุ์เป็นสายพันธุ์ย่อยๆ จํานวนมาก ส่วนสายพันธุ์ลูกผสมจะมีโอกาสพบได้หากในพื้นที่มีการติดเชื้อ 2 สายพันธุ์จํานวนมาก แต่ไม่ว่าจะเป็นสายพันธุ์ใด ประเทศไทยมีเครือข่ายห้องปฏิบัติการในการติดตามเฝ้าระวังสายพันธุ์เชื้อไวรัสโควิด 19 ทุกสายพันธุ์
นพ.โอภาสกล่าวต่อว่า ประชาชนยังสามารถใช้มาตรการ 2U ในการดูแลตนเองให้ปลอดภัยจากเชื้อโควิด 19 ได้ทุกสายพันธุ์ เนื่องจากรูปแบบการติดเชื้อของทุกสายพันธุ์ไม่ได้แตกต่างกัน คือ Universal Prevention การป้องกันตนเองอย่างเข้มงวด ทั้งการเว้นระยะห่าง ล้างมือ สวมหน้ากาก หลีกเลี่ยงสถานที่แออัด และ Universal Vaccination การมารับวัคซีนตามกําหนด ซึ่งขณะนี้ประชาชนฉีดวัคซีนจํานวนมากแล้ว แม้เชื้อไวรัสจะมีการกลายพันธุ์แต่ภูมิคุ้มกันที่มีจะช่วยป้องกันไม่ให้อาการรุนแรงและเสียชีวิตได้ จึงควรมารับวัคซีนเข็มกระตุ้นตามกําหนดเพื่อช่วยเพิ่มภูมิคุ้มกันให้มากขึ้น
สําหรับการดูแลรักษาผู้ป่วยโควิด 19 ขอย้ําว่า ผู้ติดเชื้อไม่จําเป็นต้องได้รับยาต้านไวรัสทุกราย โดยแพทย์จะวินิจฉัยจ่ายยาต้านไวรัสตามแนวทางเวชปฏิบัติของกรมการแพทย์ และรัฐบาลยังดูแลค่าใช้จ่ายเมื่อไปรักษาตามสิทธิการรักษา ส่วนการเปิดให้ประชาชนสามารถซื้อยาต้านไวรัสโควิดที่ร้านยาได้ เป็นการเพิ่มทางเลือกให้แก่ประชาชน โดยต้องใช้ใบสั่งยาของแพทย์เนื่องจากยังเป็นยาที่อนุมัติให้ใช้ในภาวะฉุกเฉิน เพื่อให้การรักษาเกิดความปลอดภัย ซึ่งในต่างประเทศ เช่น สหรัฐอเมริกา ญี่ปุ่น หรือประเทศแถบยุโรป การซื้อยาฆ่าเชื้อต้องมีใบสั่งยาของแพทย์เช่นกัน
****************************************** 14 กันยายน 2565
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานพิธีการศพในพระบรมราชานุเคราะห์ ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตำบลอุทัยสวรรค์ อำเภอนากลาง จังหวัดหนองบัวลำภู
วันอาทิตย์ที่ 9 ตุลาคม 2565
ปลัดกระทรวงวัฒนธรรม เป็นประธานพิธีการศพในพระบรมราชานุเคราะห์ ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู
ปลัดกระทรวงวัฒนธรรม เป็นประธานพิธีการศพในพระบรมราชานุเคราะห์ ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตําบลอุทัยสวรรค์ อําเภอนากลาง จังหวัดหนองบัวลําภู
เมื่อวันที่ 8 ตุลาคม 2565 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีพระราชทานน้ําหลวงอาบศพ พิธีวางพวงมาลาพระราชทาน และพิธีสวดพระอภิธรรม โดยมีนายโกวิท ผกามาศ ผู้อํานวยการสํานักงานศิลปวัฒนธรรมร่วมสมัย นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม วัฒนธรรมจังหวัดหนองบัวลําภู อุดรธานี กาฬสินธุ์ ขอนแก่น เลย นายชนะกิจ คชชี ผู้อํานวยการกองพิธีการศพที่ได้รับพระราชทาน ข้าราชการ และเจ้าหน้าที่กองพิธีการศพที่ได้รับพระราชทาน หน่วยราชการและประชาชนในพื้นที่เข้าร่วมพิธี
ณ วัดราษฎร์สามัคคี จังหวัดหนองบัวลําภู
ทั้งนี้ การจัดพิธีการศพในพระบรมราชานุเคราะห์ สําหรับผู้เสียชีวิตจากเหตุการดังกล่าว จะจัดขึ้นตั้งแต่วันที่ 8 - 10 ตุลาคม 2565 โดยในวันที่ 11 ตุลาคม 2565 จะเป็นพิธีพระราชทานเพลิงศพ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงวัฒนธรรม เป็นประธานพิธีเปิดการประชุมใหญ่สามัญประจำปี 2022 Advisory Committee and Annual General Assembly and Scientific Symposian 2022
วันพุธที่ 26 ตุลาคม 2565
รัฐมนตรีว่าการกระทรวงวัฒนธรรม เป็นประธานพิธีเปิดการประชุมใหญ่สามัญประจําปี 2022 Advisory Committee and Annual General Assembly and Scientific Symposian 2022
รัฐมนตรีว่าการกระทรวงวัฒนธรรม เป็นประธานพิธีเปิดการประชุมใหญ่สามัญประจําปี 2022 Advisory Committee and Annual General Assembly and Scientific Symposian 2022 ของสภาการโบราณสถานระหว่างประเทศ (ICOMOS) และการประชุมวิชาการนานาชาติในการอนุรักษ์มรดกวัฒนธรรม
รัฐมนตรีว่าการกระทรวงวัฒนธรรม เป็นประธานพิธีเปิดการประชุมใหญ่สามัญประจําปี 2022 Advisory Committee and Annual General Assembly and Scientific Symposian 2022 ของสภาการโบราณสถานระหว่างประเทศ (ICOMOS) และการประชุมวิชาการนานาชาติในการอนุรักษ์มรดกวัฒนธรรม ประเภทศาสนสถาน ณ หอวชิราวุธานุสรณ์ หอสมุดแห่งชาติ
เมื่อวันที่ 25 ตุลาคม 2565 นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานเปิดการประชุมใหญ่สามัญประจําปี 2022 Advisory Committee and Annual General Assembly and Scientific Symposian 2022 ของสภาการโบราณสถานระหว่างประเทศ (ICOMOS) และการประชุมวิชาการนานาชาติในการอนุรักษ์มรดกวัฒนธรรม ประเภทศาสนสถาน ระหว่างวันที่ 25 - 31 ตุลาคม 2565 โดยมี นายบวรเวท รุ่งรุจี ประธานสมาคมอิโคโมสไทย Ms.Teresa Patrio, President of ICOMOS MS.Hae Un Rii, 2022 Scientific Symposium Coordinator,ICOMOS Mr.Mikel Landa Advisory Committee President, ICOMOS นายสีหศักดิ์ พวงเกตุแก้ว หัวหน้าคณะผู้แทนไทยในคณะกรรมการมรดกโลก นายสถาพร เที่ยงธรรม รองอธิบดีกรมศิลปากร นายกิตติพันธ์ พานสุวรรณ อุปนายกฝ่ายบริหารสมาคมอิคอมโมสไทย นายพนมบุตร จันทรโชติ ผู้ตรวจราชการกระทรวงวัฒนธรรม และสมาชิก ICOMOS จากนานาประเทศเข้าร่วม ณ หอวชิราวุธานุสรณ์ หอสมุดแห่งชาติ
รัฐบาลไทย-ข่าวทำเนียบรัฐบาล-กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
วันพฤหัสบดีที่ 3 พฤศจิกายน 2565
กรุงเทพฯ คว้าอันดับ 1 เมืองน่าพักผ่อนมากที่สุดในเอเชียแปซิฟิก (Best Leisure time city in Asia-Pacific) 6 ปีซ้อน
.....
อีกหนึ่งข่าวน่ายินดี! นิตยสารธุรกิจและท่องเที่ยว Business traveller จัดอันดับให้ “กรุงเทพมหานคร” เป็นอันดับ 1 เมืองที่น่าพักผ่อนหย่อนใจมากที่สุดในเอเชียแปซิฟิก (Best Leisure time city in Asia-Pacific) ต่อเนื่องเป็นปีที่ 6 จากการสํารวจของ Business Traveller Asia-Pacific Awards 2022 ซึ่งสะท้อนว่าไทยยังเป็นจุดหมายปลายทางที่นักท่องเที่ยวทั่วโลกชื่นชอบ
.
นอกจากนี้ ไทยยังคว้ารางวัลอันดับ 3 ในประเภทเมืองสําหรับธุรกิจที่ดีที่สุด (Best Business Cities in Asia) ขณะที่สายการบินประจําชาติอย่างการบินไทย (Thai Airways) ติด Top 3 ประเภทสายการบินที่ดีที่สุดในเอเชีย-แปซิฟิก (Best Airline of Asia-Pacific) อีกด้วย
.
ต่อเรื่องนี้ นายกรัฐมนตรีขอบคุณทุกหน่วยงานที่ร่วมดําเนินงานตามนโยบายของรัฐบาลในการสนับสนุนการท่องเที่ยวต่อเนื่อง พร้อมขอบคุณประชาชนทุกคนที่มีส่วนร่วมทําให้ประเทศไทยมีเสน่ห์และเอกลักษณ์ มีสภาพแวดล้อมที่เป็นมิตรกับนักท่องเที่ยว ช่วยรักษากระแสความนิยมในหมู่นักท่องเที่ยวอย่างต่อเนื่อง
.
ที่มา :https://www.businesstraveller.com/.../business-traveller.../
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว.อว. ร่วมประชุม กอวช. ครั้งที่ 5/2565 พร้อมตั้ง 5 เป้าหมายใหญ่ของประเทศร่วมขับเคลื่อนให้บรรลุภายในปี 2570
วันพุธที่ 5 ตุลาคม 2565
รมว.อว. ร่วมประชุม กอวช. ครั้งที่ 5/2565 พร้อมตั้ง 5 เป้าหมายใหญ่ของประเทศร่วมขับเคลื่อนให้บรรลุภายในปี 2570
รมว.อว. ร่วมประชุม กอวช. ครั้งที่ 5/2565 พร้อมตั้ง 5 เป้าหมายใหญ่ของประเทศร่วมขับเคลื่อนให้บรรลุภายในปี 2570
เมื่อวันที่ 28 กันยายน 2565ศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานการประชุมคณะกรรมการอํานวยการสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ(กอวช.) ครั้งที่ 5/2565 ณ ห้องประชุมชั้น 4 อาคารพระจอมเกล้า สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (สป.อว.) โดยหัวข้อการเสวนาให้ข้อคิดเห็นและข้อเสนอแนะ มีจํานวน 2 เรื่อง ดังนี้
1. กลไกเชิงยุทธศาสตร์ด้านการอุดมศึกษา วิทยาศาสตร์ วิจัยและนวัตกรรม เพื่อบรรลุ Carbon Neutrality และ NCT Zero GHG Emissions ของประเทศไทย
2. การขับเคลื่อนนวัตกรรมและกําลังคนเพื่อรองรับการพัฒนาเศรษฐกิจสร้างสรรค์ของประเทศ โดยเน้นการพัฒนาสมรรถนะของบุคลากร นวัตกรรมและระบบนิเวศเพื่อสื่อสร้างสรรค์สําหรับอุตสาหกรรมภาพยนตร์และสื่อ
ทั้งนี้สํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ(สอวช.) ยังกล่าวถึง Super KPI หรือเป้าหมายใหญ่ของประเทศที่ สอวช. จะร่วมขับเคลื่อนให้บรรลุภายในปี 2570 ได้แก่
1. ยกระดับประเทศไทยพ้นจากกับดักรายได้ปานกลางด้วยการเพิ่มจํานวนผู้ประกอบการฐานนวัตกรรม 1000x1000
2. Social Mobility ยกระดับเศรษฐกิจฐานรากและลดความเหลื่อมล้ําด้วยการปฏิรูปการอุดมศึกษา วิทยาศาสตร์ วิจัยและนวัตกรรม (อววน.) มีแพลตฟอร์ม/กลไกในการสนับสนุนการขยับสถานะทางสังคมของ 1,000,000 คน
3. ลดก๊าซเรือนกระจก 10 ล้านตันคาร์บอนไดออกไซต์เทียบเท่า ส่งเสริมพื้นที่ต้นแบบและบริษัทเอกชนที่มุ่งสู่การปล่อยก๊าซเรือนกระจกเป็นศูนย์ (Net zero emission)
4. สัดส่วนแรงงานทักษะสูงเพิ่มขึ้นเป็น 25% ในปี 2570 (ปี 2562 สัดส่วน 13.8%) ผ่านแพลตฟอร์มพัฒนากําลังคนสมรรถนะสูงรองรับการลงทุนและการพัฒนาประเทศ
5. ปฏิรูประบบการอุดมศึกษา วิทยาศาสตร์ วิจัยและนวัตกรรม ให้มีประสิทธิภาพสูง สามารถเป็นหัวรถจักรในการขับเคลื่อนการพัฒนาประเทศ เพื่อหลุดพ้นกับดักรายได้ปานกลาง
รัฐบาลไทย-ข่าวทำเนียบรัฐบาล-รมว.พม. สั่งการผู้บริหารเร่งเดินหน้ายกระดับผู้บริบาลอาชีพ เชื่อมั่นศักยภาพไทยพร้อมให้การดูแลผู้สูงอายุญี่ปุ่น
วันพฤหัสบดีที่ 29 กันยายน 2565
รมว.พม. สั่งการผู้บริหารเร่งเดินหน้ายกระดับผู้บริบาลอาชีพ เชื่อมั่นศักยภาพไทยพร้อมให้การดูแลผู้สูงอายุญี่ปุ่น
รมว.พม. สั่งการผู้บริหารเร่งเดินหน้ายกระดับผู้บริบาลอาชีพ เชื่อมั่นศักยภาพไทยพร้อมให้การดูแลผู้สูงอายุญี่ปุ่น
เมื่อวันที่ 25 กันยายน 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยคณะผู้บริหารกระทรวง พม. และผู้เกี่ยวข้อง รับฟังบรรยายและพูดคุยแลกเปลี่ยนประสบการณ์ร่วมกับ นางสาววาดดาว สุขถิ่นไทย ผู้มีประสบการณ์การทํางานดูแลผู้สูงอายุญี่ปุ่น พร้อมทั้งสั่งการให้ผู้บริหารกระทรวง พม. เร่งเพิ่มจํานวนและคุณภาพของผู้บริบาลอาชีพ (Formal (paid) caregiver) และช่วยหาช่องทางในการส่งผู้บริบาลอาชีพมายังประเทศญี่ปุ่น
นายจุติ กล่าวว่า กลุ่มเป้าหมายของกระทรวง พม. โดยเฉพาะอย่างยิ่งกลุ่มแม่เลี้ยงเดี่ยว มีศักยภาพเพียงพอที่จะเข้ารับการอบรมหลักสูตรการดูแลผู้สูงอายุตามระยะเวลาที่หลากหลาย เช่น หลักสูตร 70 ชั่วโมง 130 ชั่วโมง 420 ชั่วโมง และ 510 ชั่วโมง ซึ่งตนมองว่าผู้ที่ผ่านการอบรมหลักสูตรระยะยาวตั้งแต่ 420 ชั่วโมงขึ้นไป สามารถฝึกฝนทักษะภาษาเพิ่มและไปทํางานในต่างประเทศได้ อีกทั้งจากการประชุมหารือแลกเปลี่ยนประสบการณ์และการศึกษาดูงานด้านที่อยู่อาศัยและการดูแลผู้สูงอายุญี่ปุ่น ซึ่งครอบคลุมทั้งในระดับนโยบายและปฏิบัติของภาครัฐและเอกชน ตลอดจนการพูดคุยกับนางสาววาดดาวฯ ในวันนี้ ทําให้ตนเข้าใจถึงสถานการณ์การดูแลผู้สูงอายุในประเทศญี่ปุ่นมากขึ้น ซึ่งเห็นว่า ตลาดแรงงานสําหรับการดูแลผู้สูงอายุญี่ปุ่นยังมีที่ว่างสําหรับชาวไทยที่มีความพร้อม ทั้งนี้ จึงได้สั่งการให้ผู้บริหารกระทรวง พม. และผู้เกี่ยวข้อง เร่งดําเนินการให้กลุ่มเป้าหมายของกระทรวง พม. ได้รับการอบรมหลักสูตรการดูแลผู้สูงอายุและฝึกทักษะภาษา โดยตนจะหารือกับหน่วยงานที่เกี่ยวข้องเพื่อเปิดโอกาสในการมีอาชีพและสร้างรายได้ที่มั่นคงในประเทศญี่ปุ่นต่อไป
นายจุติ กล่าวเพิ่มเติมว่า ตนได้สั่งการให้ผู้บริหารกระทรวง พม. เตรียมการในเรื่องที่อยู่อาศัยที่สามารถดึงดูดผู้สูงอายุต่างชาติให้มาใช้ชีวิตในไทยหลังเกษียณอายุ โดยต้องมีความโดดเด่นทั้งด้านทําเลที่ตั้ง การออกแบบ และสิ่งอํานวยความสะดวก รวมถึงการเดินทางไปยังสถานที่สําคัญ เช่น โรงพยาบาล ห้างสรรพสินค้า และสถานที่ท่องเที่ยวต่างๆ ในขณะเดียวกัน ต้องเตรียมบุคลากรที่มีความรู้ความสามารถด้านการดูแลผู้สูงอายุ มีทักษะภาษา และมีความเข้าใจวัฒนธรรมที่แตกต่าง เพื่อช่วยให้ความสะดวกสบายและความสุขในการใช้ชีวิตหลังเกษียณอายุ ทั้งนี้ กระทรวง พม. ได้ตั้งเป้าหมายในพื้นที่ 2 จังหวัดนําร่อง คือ จังหวัดเชียงใหม่และขอนแก่น ซึ่งเป็นจังหวัดที่มีทรัพยากรและศักยภาพเหมาะสม โดยคาดว่าจะเป็นที่สนใจของผู้สูงอายุต่างชาติ และสามารถเพิ่มรายได้ให้กับชาวชุมชนในพื้นที่อีกด้วย
รัฐบาลไทย-ข่าวทำเนียบรัฐบาล-Govt strives to promote global food security under “Thai Kitchen to the World” policy
วันจันทร์ที่ 5 กันยายน 2565
Govt strives to promote global food security under “Thai Kitchen to the World” policy
Govt strives to promote global food security under “Thai Kitchen to the World” policy
September 4, 2022, Deputy Secretary-General to the Prime Minister and Acting Government Spokesperson Anucha Burapachaisri revealed Thailand’s success in hosting the 7th APEC Food Security Ministerial Meeting on August 26, 2022 in Hua Hin, Prachuab Kirikhan, where the issue of food security was highlighted, as well as Thailand’s commitment to promote food security in the Asia-Pacific through its “Thai Kitchen to the World” policy.
Thailand and other 21 APEC economies have adopted APEC Food Security Declaration, which demonstrates intent and political commitment of APEC economies to promote food security in the region. Under the Declaration, 4 key policies will be pushed forward, namely, 1) food safety, 2) international trade, 3) environmental-friendly production, and 4) promotion of public and private sector cooperation.
Ministry of Agriculture and Cooperatives also proceeds according to the Food Security Roadmap Towards 2030 through implementation of the 3S policy (Safety, Security, and Sustainability) which covers promotion of food security and standardized and nutritious food, BCG model-driven agro-technology and innovation, and Big Data.
According to the Government Spokesperson, the Thai Government is well aware of various problems that may lead to global food security crisis. It, therefore, strives to produce safe and quality food, export food and agro products, and implement the “Thai Kitchen to the World” policy to promote APEC and global food security.
รัฐบาลไทย-ข่าวทำเนียบรัฐบาล-บขส. ประชุมร่วมกับสมาพันธ์เอสเอ็มอีไทย หาแนวทางในการส่งเสริมและสนับสนุนผู้ประกอบการ SME
วันพุธที่ 28 กันยายน 2565
บขส. ประชุมร่วมกับสมาพันธ์เอสเอ็มอีไทย หาแนวทางในการส่งเสริมและสนับสนุนผู้ประกอบการ SME
ให้สามารถลดต้นทุนขนส่งสินค้า เปิดตลาดใหม่ และได้รับบริการในราคามิตรภาพ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยภายหลังประชุมหารือแนวทางการส่งเสริมและพัฒนาธุรกิจที่เกี่ยวข้อง ร่วมกับสมาพันธ์เอสเอ็มอีไทย ณ ห้องประชุม 1 ชั้น 4 อาคารสถานีขนส่งผู้โดยสารกรุงเทพ (จตุจักร) ว่า จากการหารือร่วมกับ นายแสงชัย ธีรกุลวาณิช ประธานสมาพันธ์เอสเอ็มอีไทย และคณะ ในวันนี้ (28 กันยายน 2565) ผู้ประกอบการ SME หลายราย อยู่ระหว่างการหาช่องทางการตลาดในการวางสินค้า OTOP และบางรายติดปัญหาเรี่องการขนส่งไม่สามารถขนส่งสินค้าได้ทัน โดยเฉพาะสินค้าเกษตร ทําให้ได้รับความเสียหาย ซึ่งหากขนส่งได้รวดเร็ว ทันเวลา จะสามารถแก้ไขปัญหาดังกล่าวได้
ปัจจุบัน บริษัท ขนส่ง จํากัด (บขส.) มีบริการรับส่งพัสดุภัณฑ์ ที่ให้บริการส่งของทั่วไทยรับได้ในวันเดียว (One Day One Night) สามารถตอบสนองความต้องการดังกล่าวได้ รวมทั้งยังมีบริการเช่าเหมารถโดยสารไม่ประจําทาง และมีพื้นที่ในสถานีขนส่งผู้โดยสาร ซึ่งสามารถเปิดตลาดนัด SME ได้ในอนาคต
ทั้งนี้ บขส. ได้รับนโยบายจาก นายศักดิ์สยาม ชิดชอบ รัฐมนตรีว่าการกระทรวงคมนาคม ในการให้ความช่วยเหลือกลุ่มเกษตรกรและผู้ประกอบการ SME ซึ่งที่ผ่านมา บขส. ได้จัดโครงการ “ของดีชุมชน ขนส่งกับ บขส. ประจําปี 2565” มอบส่วนลด 10% ให้กับลูกค้าเกษตรกร และได้ร่วมกับองค์การส่งเสริมกิจการโคนมแห่งประเทศไทย (อ.ส.ค.) จัดทําโครงการท่องเที่ยวเชิงเกษตร แบบ ONE DAY TRIP
รัฐบาลไทย-ข่าวทำเนียบรัฐบาล-ครม. อนุมัติงบ 6,077 ลบ. เพิ่มประสิทธิภาพ “ระบบผลิตน้ำระบบส่งน้ำ – ระบบจ่ายน้ำประปา” รองรับความต้องการใช้น้ำใน 10 ปีข้างหน้า
วันพุธที่ 12 ตุลาคม 2565
ครม. อนุมัติงบ 6,077 ลบ. เพิ่มประสิทธิภาพ “ระบบผลิตน้ําระบบส่งน้ํา – ระบบจ่ายน้ําประปา” รองรับความต้องการใช้น้ําใน 10 ปีข้างหน้า
.....
ที่ประชุม ครม. (11 ต.ค. 65) อนุมัติงบ 6,077.808 ล้านบาท ให้ ก.มหาดไทยดําเนินโครงการเพื่อการพัฒนาปี 64 ของการประปาส่วนภูมิภาค (กปภ.) สําหรับเพิ่มประสิทธิภาพของ “ระบบผลิตน้ําระบบส่งน้ํา” และ “ระบบจ่ายน้ําประปา” ประกอบด้วย
.
• โครงการก่อสร้างปรับปรุงขยาย และการบริหารจัดการลดน้ําสูญเสีย จํานวน 16 โครงการ
• โครงการก่อสร้างปรับปรุงกิจการประปาองค์การปกครองส่วนท้องถิ่น (อปท.) จํานวน 3 โครงการ
.
เนื่องจาก “ปัญหาระบบน้ําดิบ” ในบางพื้นที่ไม่มีคุณภาพ บวกกับในแต่ละพื้นที่มีประชากรเพิ่มขึ้นอย่างต่อเนื่อง ส่งผลให้กําลังการผลิตน้ําที่มีอยู่ไม่สามารถรองรับความต้องการใช้น้ําใน 10 ปีข้างหน้าได้
.
คาดว่าเมื่อโครงการก่อสร้างแล้วเสร็จ จะสามารถให้บริการผู้ใช้น้ําเพิ่มอีก 104,800 ราย โดย ปชช. ในเขตพื้นที่จําหน่ายน้ําของโครงการจะได้รับบริการ “น้ําสะอาดที่มีคุณภาพ” และปริมาณที่เพียงพอสําหรับใช้อุปโภคบริโภค ทั้งนี้ นายกฯ ได้สั่งการให้ดําเนินโครงการด้วยความสุจริต โปร่งใสเป็นธรรม มีประสิทธิภาพ สามารถตรวจสอบได้ทุกขั้นตอน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ผู้ตรวจฯ เดชา เข้าเฝ้ารับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ไปในการพระราชพิธีทรงบำเพ็ญพระราชกุศล ถวายผ้าพระกฐิน พุทธศักราช 2565
วันพฤหัสบดีที่ 27 ตุลาคม 2565
ผู้ตรวจฯ เดชา เข้าเฝ้ารับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ไปในการพระราชพิธีทรงบําเพ็ญพระราชกุศล ถวายผ้าพระกฐิน พุทธศักราช 2565
ผู้ตรวจฯ เดชา เข้าเฝ้ารับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ไปในการพระราชพิธีทรงบําเพ็ญพระราชกุศล ถวายผ้าพระกฐิน พุทธศักราช 2565
(วันที่ 26 ตุลาคม 2565) นายเดชา จาตุธนานันท์ ผู้ตรวจราชการกระทรวงอุตสาหกรรม เข้าเฝ้ารับเสด็จสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ไปในการพระราชพิธีทรงบําเพ็ญพระราชกุศล ถวายผ้าพระกฐิน พุทธศักราช 2565 ณ วัดมหาธาตุยุวราชรังสฤษฎิ์ ราชวรมหาวิหาร กรุงเทพฯ
รัฐบาลไทย-ข่าวทำเนียบรัฐบาล-National revenue reaches 2.2 trillion Baht during first 11 months of FY2022
วันพฤหัสบดีที่ 22 กันยายน 2565
National revenue reaches 2.2 trillion Baht during first 11 months of FY2022
National revenue reaches 2.2 trillion Baht during first 11 months of FY2022
September 22, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about the Government’s revenue during the first 11 months of Fiscal Year 2022 (October 2021- August 2022) which has amounted to 2,256,250 million Baht, an increase of 6.8%yoy. This is 5.5% higher than the forecast of 117,898 million Baht.
Out of the total revenue earned during the first 11 months of FY2022, the Revenue Department has collected 1,867,250 million Baht, an increase of 248,422 million or 15.3%yoy, and 14.6% (238,187 million Baht) higher than estimated. This is thanks to continued economic growth and an expansion of consumption and import value that have contributed to the increase of revenue from VAT and corporate income tax.
On the other hand, the Excise Department yielded 465,823 million Baht during the first 11 months of FY2022, a decrease of 28,730 million Baht (5.8%) yoy, which is 15% (82,253 million Baht) lower than the earlier estimation. This is due to the decrease in tax rate applied on diesel to alleviate people’s plight as a result of global gasoline price hike.
Revenue collected during the first 11 months of FY2022 by the Customs Department accounts for 100,894 million Baht, an increase of 7,309 million Baht (7.8%) yoy, and 9.5 % (8,794 million Baht) higher than an earlier estimation.
According to the Government Spokesperson, the increase of revenue shows an emerging sign of economic recovery. The Government is well aware of the current challenges and strives to implement proper policies for socio-economic development and better livelihood forthe Thai people. The revenue increase has signaled that the Government’s policy and measure implementation is on the right track and relevant to the situation. The continued recovery of Thai tourism, following the reopening of the country to foreign visitors, also contributed to the revenue increase.
รัฐบาลไทย-ข่าวทำเนียบรัฐบาล-รองนายกฯ อนุทิน เตรียมนำทีมไทยแลนด์เยือนเวียงจันทน์ระหว่างวันที่ 6-7 ต.ค. ร่วมหารือผู้แทน สปป.ลาว วางแนวเชื่อมต่อทางรถไฟระหว่าง 2 ประเทศ
วันพุธที่ 5 ตุลาคม 2565
รองนายกฯ อนุทิน เตรียมนําทีมไทยแลนด์เยือนเวียงจันทน์ระหว่างวันที่ 6-7 ต.ค. ร่วมหารือผู้แทน สปป.ลาว วางแนวเชื่อมต่อทางรถไฟระหว่าง 2 ประเทศ
รองนายกฯ อนุทิน เตรียมนําทีมไทยแลนด์เยือนเวียงจันทน์ระหว่างวันที่ 6-7 ต.ค. ร่วมหารือผู้แทน สปป.ลาว วางแนวเชื่อมต่อทางรถไฟระหว่าง 2 ประเทศ
วันที่ 5 ตุลาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างวันที่ 6-7 ต.ค. 65 นายอนุทิน ชาญวีรกูล รองนายกรัฐมนตรีและรมว.สาธารณสุข ในฐานะประธานคณะกรรมการบูรณาการการเชื่อมโยงทางรถไฟระหว่างไทย-ลาวและจีน จะนําคณะทีมไทยแลนด์ ประกอบด้วยนายศักดิ์สยาม ชิดชอบ รมว.คมนาคม ผู้บริหารกระทรวงคมนาคม กรมการขนส่งทางราง กรมทางหลวง สํานักงานนโยบายและแผนการขนส่งและจราจร การรถไฟแห่งประเทศไทย ผู้แทนหน่วยงานจากกระทรวงสาธารณสุข สํานักงานสภาพัฒนาการเศรษฐกิจและสังคมแห่งชาติ กระทรวงเกษตรและสหกรณ์ กระทรวงอุตสาหกรรม กระทรวงพาณิชย์ และภาคเอกชน เดินทางไปไปร่วมประชุมกับผู้แทนของสาธารณรัฐประชาธิปไตยประชาชนลาว (สปป.ลาว) เพื่อหารือเกี่ยวกับโครงการเชื่อมต่อทางรถไฟ ระหว่างไทยกับสปป.ลาว ช่วงหนองคาย – เวียงจันทน์
ทั้ง 2 ฝ่ายจะหารือกันทั้งในส่วนของการเชื่อมโยงผู้โดยสารและการขนส่งสินค้า แนวทางการก่อสร้างสะพานข้ามแม่น้ําโขงแห่งใหม่ ตลอดจนการร่วมกันพัฒนาบุคลากรด้านคมนาคมทางถนน ทางรถไฟ โลจิสติกส์ และการบินพลเรือน
น.ส.ไตรศุลี กล่าวว่า ในโอกาสนี้ คณะของรองนายกรัฐมนตรีจะเดินทางไปศึกษาดูการดําเนินงานและรับฟังข้อมูลการดําเนินงานของโครงการเวียงจันทน์โลจิสติกส์ปาร์ค (Vientiane Logistics Park : VLP) ซึ่งเป็นพื้นที่การบริหารจัดการการสินค้าที่ขนส่งระหว่าง สปป.ลาวและจีนโดยเส้นทางรถไฟ เพื่อเป็นข้อมูลในการวางแผนงานการเชื่อมต่อขนส่งสินค้าที่จะมายังประเทศไทยในอนาคต ซึ่งปัจจุบันการรถไฟแห่งประเทศไทย (ร.ฟ.ท.) ได้มีการเตรียมพื้นที่สําหรับการพัฒนาศูนย์ขนส่งและกระจายสินค้าในพื้นที่จังหวัดหนองคายแล้ว ได้แก่ย่านเปลี่ยนถ่ายสินค้าที่สถานีนาทา โดยอยู่ภายใต้การพัฒนาโครงการรถไฟความเร็วสูงไทย-จีน ระยะที่2 (นครราชสีมา-หนองคาย)
นอกจากนี้ คณะฯ ยังมีกําหนดการรับฟังข้อมูลการดําเนินงานโครงการรถไฟความเร็วสูงจีน-สปป.ลาว พร้อมเยี่ยมชม Control Room และทดลองนั่งรถไฟความเร็วสูงจากสถานีนครหลวงเวียงจันทน์ ไปยังสถานีหลวงพระบาง
น.ส.ไตรศุลี กล่าวว่า โครงการพัฒนารถไฟความเร็วสูงไทย-จีน กรุงเทพฯ-หนองคาย เป็นแผนงานของรัฐบาลในการพัฒนาโครงสร้างพื้นฐานระบบราง เพื่อสนับสนุนเส้นทางการขนส่งสินค้า ยกระดับการเดินทางของประชาชนและนักท่องเที่ยวจากกรุงเทพฯ ไปยังภูมิภาคและเชื่อมต่อไปยังประเทศเพื่อนบ้าน ซึ่งในระยะต่อไปจะสนับสนุนให้เกิดการลงทุนเพื่อรองรับทั้งการท่องเที่ยว อุตสาหกรรม การขนส่งต่าง ๆ ตามแนวเส้นทาง เกิดงานและอาชีพอีกจํานวนมากตามมา
โดยปัจจุบันโครงการรถไฟความเร็วสูงไทย-จีน อยู่ระหว่างการพัฒนา ระยะที่1 (กรุงเทพฯ -นครราชสีมา) ระยะทาง 250.77 กม. มีกําหนดแล้วเสร็จปี 2569 มีคณะกรรมการบูรณาการการเชื่อมโยงทางรถไฟระหว่างไทย-ลาว และจีน รวมถึงคณะของกระทรวงคมนาคมติดตามความคืบหน้าโครงการและรายงานให้รัฐบาลรับทราบอย่างต่อเนื่อง
รัฐบาลไทย-ข่าวทำเนียบรัฐบาล-ครม. ยกเว้นภาษีเงินได้ “นักแสดงต่างชาติ” ถ่ายทำภาพยนตร์ในไทย 5 ปี คาดดึงดูดการลงทุนถ่ายทำภาพยนตร์ในไทยกว่า 3,500 ลบ.
วันพุธที่ 19 ตุลาคม 2565
ครม. ยกเว้นภาษีเงินได้ “นักแสดงต่างชาติ” ถ่ายทําภาพยนตร์ในไทย 5 ปี คาดดึงดูดการลงทุนถ่ายทําภาพยนตร์ในไทยกว่า 3,500 ลบ.
.....
ที่ประชุม ครม. (18 ต.ค. 65) อนุมัติหลักการร่างกฎกระทรวงฉบับที่.. (พ.ศ.).... ออกตามความในประมวลรัษฎากรว่าด้วยการยกเว้นรัษฎากร (มาตรการภาษีเพื่อสนับสนุนการถ่ายทําภาพยนตร์ต่างประเทศในประเทศไทย) ตามที่ ก.คลังเสนอ
.
กฎหมายดังกล่าว เป็นการ “ยกเว้นภาษีเงินได้ ร้อยละ 10” ของนักแสดงภาพยนตร์ที่มีภูมิลําเนาอยู่ในต่างประเทศได้มาจากการแสดงภาพยนตร์ต่างประเทศที่สร้างโดยบริษัทหรือห้างหุ้นส่วนนิติบุคคลที่ตั้งขึ้นตามกฎหมายของต่างประเทศ และได้รับอนุญาตการสร้างตามกฎหมายว่าด้วยภาพยนตร์และวีดิทัศน์ของไทย
.
โดยร่างกฎกระทรวงดังกล่าว มีระยะเวลาบังคับใช้ 5 ปี และใช้บังคับเมื่อพ้นกําหนด 180 วันนับแต่วันที่ประกาศในราชกิจจานุเบกษา
.
ประโยชน์ที่ประเทศไทยจะได้รับจากมาตรการดังกล่าว
• มูลค่าการลงทุนถ่ายทําภาพยนตร์ต่างประเทศในประเทศไทยไม่น้อยกว่าปีละ 3,500 ล้านบาท
• เกิดการถ่ายทอดองค์ความรู้ บุคลากรอุตสาหกรรมภาพยนตร์ ศิลปวัฒนธรรมไทยกับต่างประเทศ
• ส่งเสริมการประชาสัมพันธ์แหล่งท่องเที่ยวและส่งเสริมภาพลักษณ์ของประเทศไทยผ่านภาพยนตร์
.
อ่านเพิ่มเติม คลิกhttps://www.thaigov.go.th/news/contents/details/60569
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ทิพานัน” จี้หัวหน้าพรรคเพื่อไทย ตักเตือนลูกพรรค หยุดระรานข่มขู่ศาลรัฐธรรมนูญ ชี้ไม่มีใครอุ้ม “พล.อ.ประยุทธ์” เพราะเป็นไปตามกฎหมาย ย้ำไม่เหมือนบางพรรคการเมืองอุ้มนักโทษหนีคดี
วันศุกร์ที่ 9 กันยายน 2565
“ทิพานัน” จี้หัวหน้าพรรคเพื่อไทย ตักเตือนลูกพรรค หยุดระรานข่มขู่ศาลรัฐธรรมนูญ ชี้ไม่มีใครอุ้ม “พล.อ.ประยุทธ์” เพราะเป็นไปตามกฎหมาย ย้ําไม่เหมือนบางพรรคการเมืองอุ้มนักโทษหนีคดี
“ทิพานัน” จี้หัวหน้าพรรคเพื่อไทย ตักเตือนลูกพรรค หยุดระรานข่มขู่ศาลรัฐธรรมนูญ ชี้ไม่มีใครอุ้ม “พล.อ.ประยุทธ์” เพราะเป็นไปตามกฎหมาย ย้ําไม่เหมือนบางพรรคการเมืองอุ้มนักโทษหนีคดี
วันที่ 9 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวว่า ขณะนี้ศาลรัฐธรรมนูญกําลังพิจารณากรณีการดํารงตําแหน่งนายกรัฐมนตรี ของ พล.อ.ประยุทธ์ จันทร์โอชา ครบวาระ 8 ปี ตามรัฐธรรมนูญ 60 หรือไม่ แต่กลับมีการเคลื่อนไหวของ ส.ส.พรรคเพื่อไทยที่ออกมาให้ข่าวในลักษณะชี้นํา ก้าวล่วงกดดันศาลรัฐธรรมนูญ และใช้ภาษาวิพากษ์วิจารณ์อย่างไม่น่าเคารพ ซึ่งไม่ใช่วิสัยของผู้ทรงเกียรติหรือสุภาพบุรุษที่ต้องไม่ทําตัวระรานข่มขู่ศาล ขณะเดียวกันยังกล่าวหาผู้อื่นที่ให้ความเห็นทางกฎหมายที่มีผลออกมาไม่ได้ดังใจตัวเองว่า เป็นความเห็นชี้นําสังคม
น.ส.ทิพานัน กล่าวว่า ขอย้ําว่าวันนี้ทุกฝ่ายควรรอผลการพิจารณาของศาลรัฐธรรมนูญ และขอเรียกร้องให้ น.พ.ชลน่าน ศรีแก้ว หัวหน้าพรรคเพื่อไทยใช้อํานาจเท่าที่หัวหน้าพรรคทั่วไปพึงมีว่ากล่าวตักเตือนมารยาทและการกระทําของสมาชิกพรรคไม่ให้ออกมาแสดงพฤติกรรมเช่นนี้ อีกทั้ง น.พ.ชลน่านเองควรเป็นตัวอย่างในการที่ไม่ด่วนสรุปและรีบร้อนวิพากษ์วิจารณ์ในสิ่งที่ยังไม่มีการตรวจสอบหรือสรุปข้อเท็จจริงให้กระจ่าง เพียงเพื่อหวังให้เกิดประโยชน์ทางการเมืองของฝ่ายตนเอง ตีความหลักกฎหมายแบบเพื่อโจมตีดิสเครดิต
น.ส. ทิพานัน กล่าวว่า สําหรับคําชี้แจงของ พล.อ.ประยุทธ์ที่เผยแพร่อยู่นั้น เป็นของไม่จริงหรือของจริง ก็ยังไม่มีข้อสรุป แต่หากท่านจะชี้แจง ก็ทําถูกต้องและเคารพกระบวนการยุติธรรมที่ศาลรัฐธรรมนูญกําลังพิจารณาคําร้องอยู่ และเป็นเอกสารชี้แจงไม่ใช่ “คําให้การ” แบบที่จําเลยคดีทุจริตคอร์รัปชันต่าง ๆ ที่อดีตนายกบางท่านคุ้นเคยต้องคอยยื่นต่อศาลในฐานะจําเลย แต่ด้วยความที่สถานะของ พล.อ.ประยุทธ์ คือ “ผู้ถูกร้อง” ตามคําร้องหรือผู้ซึ่งต้องปฏิบัติตามหนังสือที่ยื่นต่อศาลเพื่อขอให้ศาลพิจารณาวินิจฉัย ท่าน พล.อ.ประยุทธ์ ก็มีสิทธิทําคําชี้แจงตามข้อกฎหมาย และให้เหตุผลการตีความกฎหมายเป็นไปตามหลักการทั่วไปของคนปกติ ซึ่งหากจะมีคําชี้แจงก็เป็นการตอบแต่ละประเด็นตามคําร้องพร้อมมีเหตุผลตามหลักกฎหมายประกอบเป็นข้อ ๆ ไป
น.ส. ทิพานัน กล่าวว่า ส่วนหากจะมีคําชี้แจงของท่าน พล.อ.ประยุทธ์ ที่จะแสดงถึงความซื่อสัตย์ สุจริต ทําเพื่อผลประโยชน์ชาติบ้านเมืองก็เป็นเพียงเหตุผลประกอบบางส่วน และก็เป็นข้อเท็จจริง ที่แสดงให้เห็นถึงพฤติกรรมที่ผ่านมาได้ ที่ยืนยันว่าท่านไม่เคยใช้อํานาจทําการทุจริตอย่างไม่มีข้อจํากัดตามที่ผู้ร้องยื่นคําร้องกล่าวหา พล.อ.ประยุทธ์
“ขอย้ําว่าตุลาการศาลรัฐธรรมนูญทั้ง 9 ท่านมีอิสระในการพิจารณา ไม่มีใครสามารถแทรกแซงหรืออุ้มพล.อ.ประยุทธ์ได้ มีแต่กฎหมาย หลักความยุติธรรม หลักนิติรัฐนิติธรรมที่พล.อ.ประยุทธ์เคารพและปฏิบัติตามเท่านั้นที่คุ้มครองท่าน ฉะนั้น น.พ.ชลน่าน ต้องเข้าใจใหม่ว่า ไม่มีใครจะต้องมาอุ้มพล.อ.ประยุทธ์ เพราะท่านยอมรับกระบวนศาล ไม่เหมือนกับที่ฝ่ายการเมืองบางกลุ่ม พรรคการเมืองบางพรรค กําลังอุ้มนักโทษหนีคดี” น.ส.ทิพานัน กล่าว
รัฐบาลไทย-ข่าวทำเนียบรัฐบาล-“ดีอีเอส” พบเพจต้องสงสัยโกงเงินบริจาคทำบุญเหตุการณ์กราดยิงหนองบัวลำภู ย้ำ! เจอรีบแจ้งเพื่อปิดกั้นทันที
วันอาทิตย์ที่ 9 ตุลาคม 2565
“ดีอีเอส” พบเพจต้องสงสัยโกงเงินบริจาคทําบุญเหตุการณ์กราดยิงหนองบัวลําภู ย้ํา! เจอรีบแจ้งเพื่อปิดกั้นทันที
“ดีอีเอส” พบเพจต้องสงสัยโกงเงินบริจาคทําบุญเหตุการณ์กราดยิงหนองบัวลําภู ย้ํา! เจอรีบแจ้งเพื่อปิดกั้นทันที
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เปิดเผยว่าจากการที่สื่อต่างๆและกระทรวงดิจิทัลเพื่อเศรษฐกิจและสังคมแจ้งเตือนให้ระวังมิจฉาชีพในสื่อสังคมออนไลน์ใช้โอกาสเปิดรับบริจาคทําบุญครอบครัวผู้เสียชีวิตเหตุการณ์ที่จ.หนองบัวลําภูผ่านบัญชีธนาคารนั้น
โดยพบมีผู้โพสต์ทางโซเชียลมีเดียจํานวน13เพจ ได้โพสต์หมายเลขบัญชีรับโอนร่วมทําบุญเข้าข่ายต้องสงสัย2เพจถึงแม้แอดมินเพจได้มีการลบโพสต์ออกไปแล้วขณะนี้เจ้าหน้าที่ได้ส่งข้อมูลเพิ่มเติมให้แก่เจ้าหน้าที่ตํารวจตรวจสอบแล้วซึ่งหากพบมีการกระทําความผิดจะดําเนินการตามกฎหมายอย่างเคร่งครัดและทันท่วงทีต่อไป จึงขอเน้นย้ําให้พี่น้องประชาชนตระหนักและตรวจสอบรายละเอียดก่อนที่จะโอนเงินบริจาคเพื่อไม่ตกเป็นเหยื่อของผู้ไม่หวังดี ซึ่งการโพสต์ดังกล่าวหากตรวจสอบพบการหลอกลวงประชาชนแล้วมีลักษณะเข้าข่ายนําเข้าข้อมูลอันเป็นเท็จตามพรบ.การกระทําผิดเกี่ยวกับคอมพิวเตอร์ 14 (1)มีโทษจําคุกไม่เกิน5ปีหรือปรับไม่เกินหนึ่งแสนบาทหรือทั้งจําทั้งปรับและอาจเข้าข่ายฉ้อโกงตามประมวลกฎหมายอาญามาตรา341โทษจําคุกไม่เกินสามปีหรือปรับไม่เกินหกพันบาท หรือทั้งจําทั้งปรับ
ทั้งนี้นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม ได้สั่งการให้เจ้าหน้าที่เฝ้าระวังผ่านช่องทางต่างๆเช่นFacebook /YouTube /IG และประสานงานกับเจ้าหน้าที่ตํารวจในการดําเนินการตามกฎหมายต่อผู้กระทําความผิดต่อไป
****************
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2566 ระหว่างวันที่ 7 - 20 ตุลาคม 2565
วันศุกร์ที่ 21 ตุลาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2566 ระหว่างวันที่ 7 - 20 ตุลาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2566 ระหว่างวันที่ 7 - 20 ตุลาคม 2565 พบการกระทําผิด จํานวน 1,190 คดี คิดเป็นเงินค่าปรับ 19.46 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2566 (ระหว่างวันที่ 7 – 20 ตุลาคม 2565) พบว่ามีการกระทําผิด จํานวน 1,190 คดี คิดเป็นเงินค่าปรับ 19.46 ล้านบาท โดยแยกเป็น สุรา จํานวน 638 คดี ค่าปรับ 4.97 ล้านบาท ยาสูบ จํานวน 443 คดี ค่าปรับ 11.12 ล้านบาท ไพ่ จํานวน 18 คดี ค่าปรับ 0.21 ล้านบาท น้ํามันและผลิตภัณฑ์น้ํามัน จํานวน 25 คดี ค่าปรับ 0.50 ล้านบาท น้ําหอม จํานวน 5 คดี ค่าปรับ 0.17 ล้านบาท รถจักรยานยนต์ จํานวน 35 คดี ค่าปรับ 0.89 ล้านบาท และสินค้าอื่น ๆ จํานวน 26 คดี ค่าปรับ 1.60 ล้านบาท โดยมีของกลางแยกเป็นสุรา จํานวน 9,472.710 ลิตร ยาสูบ จํานวน 41,786 ซอง ไพ่ จํานวน 1,205 สํารับ น้ํามันและผลิตภัณฑ์น้ํามัน จํานวน 13,258.000 ลิตร น้ําหอม จํานวน 508 ขวด รถจักรยานยนต์ จํานวน 42 คัน
สรุปยอดรวมในปีงบประมาณ พ.ศ. 2566 ตั้งแต่วันที่ 1 – 20 ตุลาคม 2565 พบว่ามีการกระทําผิด จํานวน 1,603 คดี คิดเป็นเงินค่าปรับ 27.43 ล้านบาท โดยแยกเป็น สุรา จํานวน 857 คดี ค่าปรับ 6.86 ล้านบาท ยาสูบ จํานวน 606 คดี ค่าปรับ 15.55 ล้านบาท ไพ่ จํานวน 24 คดี ค่าปรับ 0.68 ล้านบาท น้ํามันและผลิตภัณฑ์น้ํามัน จํานวน 29 คดี ค่าปรับ 0.59 ล้านบาท น้ําหอม จํานวน 9 คดี ค่าปรับ 0.66 ล้านบาท รถจักรยานยนต์ จํานวน 48 คดี ค่าปรับ จํานวน 1.28 ล้านบาท และสินค้าอื่น ๆ จํานวน 30 คดี ค่าปรับ 1.81 ล้านบาท โดยมีของกลางแยกเป็นน้ําสุรา จํานวน 10,740.545 ลิตร ยาสูบ จํานวน 56,767 ซอง ไพ่ จํานวน 3,214 สํารับ น้ํามันและผลิตภัณฑ์น้ํามัน จํานวน 19,783.000 ลิตร น้ําหอม จํานวน 1,050 ขวด รถจักรยานยนต์ จํานวน 55 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/872-2566-7-20-2565-49
รัฐบาลไทย-ข่าวทำเนียบรัฐบาล-ครม. เห็นชอบร่างกฎกระทรวงกำหนดลักษณะของเหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29
วันอังคารที่ 11 ตุลาคม 2565
ครม. เห็นชอบร่างกฎกระทรวงกําหนดลักษณะของเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29
ครม. เห็นชอบร่างกฎกระทรวงกําหนดลักษณะของเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 11 ต.ค. 65 ได้เห็นชอบร่างกฎกระทรวงกําหนดลักษณะของเหรียญกษาปณ์ที่ระลึกการประชุมผู้นําเขตเศรษฐกิจเอเปค ครั้งที่ 29 พ.ศ....
โดยการจัดทําเหรียญกษาปณ์ดังกล่าวนี้มีขึ้นเพื่อน้อมสํานึกในพระมหากรุณาธิคุณของพระบาทสมเด็จพระเจ้าอยู่หัว และเผยแพร่พระเกียรติคุณของพระองค์ท่าน ให้แผ่ไพศาลไปทั้งภายในประเทศและนานาประเทศ และเพื่อเป็นที่ระลึกเนื่องในโอกาสสําคัญที่ประเทศไทยเป็นเจ้าภาพการจัดประชุมผู้นําเขตเศรษฐกิจเอเปค ครั้งที่ 29 พ.ศ. 2565 พร้อมกับเผยแพร่ชื่อเสียงของประเทศไทยให้เป็นที่รู้จักแก่ชาวต่างชาติ ทั้งในส่วนของผู้เข้าร่วมประชุมและนักท่องเที่ยวทั่วไป
น.ส.ไตรศุลี กล่าวว่า การจัดทําเหรียญกษาปณ์ที่ระลึกครั้งนี้ เป็นไปตามมติของคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพการประชุมเอเปคปี พ.ศ. 2565 ซึ่งมี พล.อ.ประยุทธ์ จันทร์โอชา นายกรัฐมนตรีและรมว.กลาโหม เป็นประธาน และสํานักนายกรัฐมนตรีได้ดําเนินการตามขั้นตอน โดยขอพระราชทานพระบรมราชานุญาตจัดทําเหรียญกษาปณ์ที่ระลึกในโอกาสดังกล่าว ด้วยรูปแบบที่ได้นําความกราบบังคมทูลพระกรุณาทรงทราบฝ่าละอองธุลีพระบาท ทรงพระกรุณาโปรดเกล้าฯ พระราชทานพระบรมราชานุญาตแล้ว
น.ส.ไตรศุลี กล่าวว่า ลักษณะของเหรียญกษาปณ์ที่ระลึกฯ กรมธนารักษ์ กระทรวงการคลัง ได้จัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา จํานวนไม่เกิน 1 ล้านเหรียญ โดยเหรียญมีลักษณะกลม วงขอบนอกมีเฟืองจักร แต่ละเหรียญจะมีส่วนผสมของนิกเกิลร้อยละ 25 ทองแดงร้อยละ 75 น้ําหนักเหรียญ 15 กรัม ขนาดเส้นผ่านศูนย์กลาง 32 มิลลิเมตร
ในส่วนของลวดลายนั้น รูปแบบด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องขวา ทรงฉลองพระองค์เครื่องแบบเต็มยศทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์ อันมีเกียรติคุณรุ่งเรืองยิ่งมหาจักรีบรมราชวงศ์และสายสร้อยจุลจอมเกล้า ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว
รูปแบบด้านหลัง กลางเหรียญมีรูปตราสัญลักษณ์การประชุมผู้นําเขตเศรษฐกิจเอเปค ครั้งที่ 29 เบื้องซ้ายมีเลขบอกราคา "๒๐" เบื้องขวามีข้อความว่า "บาท" ภายในวงขอบเหรียญเบื้องบนมีข้อความว่า "การประชุมผู้นําเขตเศรษฐกิจเอเปค ครั้งที่ ๒๙ พ.ศ. ๒๕๖๕" เบื้องล่างมีข้อความว่า "ประเทศไทย"
น.ส.ไตรศุลี กล่าวว่า หลัง ครม. ได้เห็นชอบกฎกระทรวงฯ ครั้งนี้แล้ว ลําดับต่อไปจะดําเนินการส่งให้สํานักงานคณะกรรมการกฤษฎีกาตรวจพิจารณา และให้รัฐมนตรีว่าการกระทรวงการคลังลงนามก่อนประกาศในราชกิจจานุเบกษา และกรมธนารักษ์จะดําเนินการจําหน่ายจ่ายแลกเหรียญกษาปณ์ที่ระลึกต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย "ยุติธรรม" มอบเงินเยียวยาเหยื่อหนองบัวลำภู แล้ว 36 ราย กว่า 3.96 ล้านบาท
วันจันทร์ที่ 10 ตุลาคม 2565
รัฐมนตรีว่าการกระทรวงยุติธรรม เผย "ยุติธรรม" มอบเงินเยียวยาเหยื่อหนองบัวลําภู แล้ว 36 ราย กว่า 3.96 ล้านบาท
รัฐมนตรีว่าการกระทรวงยุติธรรม เผย "ยุติธรรม" มอบเงินเยียวยาเหยื่อหนองบัวลําภู แล้ว 36 ราย กว่า 3.96 ล้านบาท ส่วนผู้บาดเจ็บรอรักษาเสร็จเร่งจ่ายทันที ขอสังคมช่วยใช้กฎหมายป้องกันทําผิดซ้ํา เพื่อลดการก่อเหตุสะเทือนขวัญ
วันที่ 10 ตุลาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยถึงความคืบหน้าการเยียวยาผู้เสียหาย ในเหตุสะเทือนขวัญ ที่จังหวัดหนองบัวลําภูว่า กระทรวงยุติธรรม โดยกรมคุ้มครองสิทธิและเสรีภาพ ได้มอบเงินเยียวยา ตาม พ.ร.บ.ค่าตอบแทนแก่ผู้เสียหาย ค่าทดแทน และค่าใช้จ่ายแก่จําเลยในคดีอาญา พ.ศ. 2544 และที่แก้ไขเพิ่มเติม แล้วเมื่อวันที่ 9 ต.ค.ที่ผ่านมา โดยมี พล.อ.ประยุทธ์ จันทร์โอชา นายกรัฐมนตรี พร้อมด้วยนายเรืองศักดิ์ สุวารี อธิบดีกรมคุ้มครองสิทธิและเสรีภาพลงพื้นที่ร่วมงานศพ และมอบเงินเยียวยาให้กับครอบครัวผู้เสียชีวิต ทั้ง 36 ราย รายละ 110,000 บาท รวมเป็นเงิน 3,960,000 บาท ส่วนผู้ที่ได้รับบาดเจ็บอีก 10 รายอยู่ระหว่างการรอให้รักษาตัวเสร็จสิ้น เพื่อพิจารณาค่าใช้จ่ายทั้งหมด ซึ่งหากรักษาเสร็จเรียบร้อยแล้ว ก็จะเร่งการจ่ายเงินเยียวยาให้เร็วที่สุด
นายสมศักดิ์ กล่าวอีกว่า เรื่องนี้ รัฐบาล และกระทรวงยุติธรรม มีความห่วงใยประชาชนทุกคน จึงได้เร่งให้ความช่วยเหลือผู้เดือดร้อนอย่างด่วนที่สุด โดยผู้ได้รับบาดเจ็บ ที่อยู่ระหว่างการรอสรุปค่าใช้จ่าย ก็จะได้รับเงินเยียวยาตามความร้ายแรงหรืออาการบาดเจ็บที่เกิดขึ้นจริง ในแต่ละราย แบ่งเป็น ค่ารักษาพยาบาลไม่เกิน 40,000 บาท ค่าฟื้นฟูร่างกายไม่เกิน 20,000 บาท ค่าขาดประโยชน์ทํามาหาได้ เพื่อเยียวยาการหยุดประกอบอาชีพตามค่าแรงขั้นต่ํา และค่าเสียหายอื่นๆอีก ไม่เกิน 50,000 บาท ดังนั้น หากผู้ได้รับบาดเจ็บ สามารถสรุปค่าใช้จ่ายและหลักฐานทั้งหมดได้แล้ว ก็จะมีการเร่งจ่ายเงินเยียวยาในทันที
"เรื่องนี้ ผมไม่ได้นิ่งนอนใจ เพราะเป็นเหตุสะเทือนขวัญ ที่เราทุกคนไม่อยากให้เกิดขึ้น และผมรู้สึกเสียใจทุกครั้งเมื่อเกิดเหตุแบบนี้ ผมจึงผลักดันกฎหมายป้องกันกระทําผิดซ้ํา เพื่อเฝ้าระวังบุคคลอันตรายแบบนี้ มาก่อเหตุในสังคม ผมจึงอยากให้สังคมช่วยกันใช้กฎหมายนี้ เพื่อเป็นอีกเครื่องมือ ในการลดความสูญเสียจากเหตุสะเทือนขวัญ" รมว.ยุติธรรม กล่าว
รัฐบาลไทย-ข่าวทำเนียบรัฐบาล-รองนายกฯ ประวิตร ยินดี “น้องเอ็นโซ่ ธารวณิชกุล”  คว้าแชมป์โลกโกคาร์ท รุ่น OK-Junior จากรายการ FIA Karting World Championship ชื่นชมความมุ่งมั่น นำชื่อเสียงสู่ประเทศไทย
วันจันทร์ที่ 19 กันยายน 2565
รองนายกฯ ประวิตร ยินดี “น้องเอ็นโซ่ ธารวณิชกุล”  คว้าแชมป์โลกโกคาร์ท รุ่น OK-Junior จากรายการ FIA Karting World Championship ชื่นชมความมุ่งมั่น นําชื่อเสียงสู่ประเทศไทย
รองนายกฯ ประวิตร ยินดี “น้องเอ็นโซ่ ธารวณิชกุล”  คว้าแชมป์โลกโกคาร์ท รุ่น OK-Junior จากรายการ FIA Karting World Championship ชื่นชมความมุ่งมั่น นําชื่อเสียงสู่ประเทศไทย มั่นใจสามารถก้าวสู่นักขับอาชีพระดับโลกได้แน่นอน
วันที่ 19 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประวิตร วงษ์สุวรรณ รองนายกรัฐมนตรี ได้แสดงความยินดีกับน้องเอ็นโซ่ ธารวณิชกุล เยาวชนไทยวัย 13 ปี ที่สร้างชื่อเสียงให้กับประเทศไทยโดยการคว้าแชมป์โลกการแข่งขันโกคาร์ท รุ่น OK-Junior จากรายการ FIA Karting World Championship 2022 รายการแข่งขันรถคาร์ทระดับโลกจัดโดยสมาพันธ์รถยนต์นานาชาติ (FIA) ที่สนามณ สนามซาโน่ นาโปลี ประเทศอิตาลี ( Sarno Napoli Italy) ระหว่างวันที่ 15-18 ก.ย. 65
รองนายกรัฐมนตรีชื่นชมในความมุ่งมั่นของน้องเอ็นโซ่ที่ตั้งใจฝึกฝนพัฒนาฝีมือมาเป็นเวลาหลายปี ตั้งแต่ที่ยังอยู่ประเทศไทยและได้เดินทางไปศึกษาพร้อมฝึกกับทีมงานมืออาชีพที่ประเทศอิตาลี ลงแข่งขันมาแล้วหลายรายการหลายประเทศในยุโรป พัฒนาฝีมือดีขึ้นอย่างต่อเนื่อง ซึ่งก่อนจะได้แชมป์โลกในครั้งนี้ น้องเอ็นโซ่ได้รองแชมป์จากรายการ FIA European Championship 2022 เมื่อเดือนพ.ค. ที่ผ่านมา
“รองนายกรัฐมนตรีชื่นชมที่น้องเอ็นโซ่มุ่งมั่นในการฝึกฝนจนประสบความสําเร็จได้แชมป์โลก นําชื่อเสียงมาสู่ประเทศไทย ด้วยความตั้งใจเพียรพยายามเชื่อว่าน้องจะสามารถก้าวขึ้นสู่การเป็นนักแข่งอาชีพระดับโลกได้ตามความใฝ่ฝันอย่างแน่นอน และรองนายกรัฐมนตรียังขอเชิญชวนคนไทยติดตามผลงานและส่งกําลังใจไปให้น้องเอ็นโซ่ด้วย” น.ส.ไตรศุลี กล่าว
ทั้งนี้ น้องเอ็นโซ่ นับเป็นนักแข่งโกคาร์ทชาวไทยคนแรกที่คว้าแชมป์จากรายการ FIA World Karting championship รายการแข่งโกคาร์ทที่ใหญ่ที่สุดในโลกที่จะจัดการแข่งขันปีละครั้งและมีนักแข่งจากทั่วโลกเข้าร่วม สําหรับปีนี้นักแข่งเยาวชนจากไทยลงแข่งในรถหมายเลข 105 สังกัดทีม TONY Kart Racing Team ซึ่งการแข่งขันในรุ่น OK JUNIOR ( อายุ12-14 ปี) มีนักแข่งขันจาก 40 ชาติ รวม 109 คน เข้าทําการแข่งขัน เป็นเวลา 4 วัน ก่อนจะผ่านการตัดตัวให้เหลือแข่งในรอบชิงชนะเลิศเมื่อวันอาทิตย์ที่ 18 ก.ย. 65 เพียง 36 คน
.......................
รัฐบาลไทย-ข่าวทำเนียบรัฐบาล-ปลัด พม. เตรียมระดมทีม One Home พม. ทั่วประเทศ เร่งช่วยเหลือกลุ่มเปราะบางเดือดร้อนจากน้ำท่วม
วันพุธที่ 26 ตุลาคม 2565
ปลัด พม. เตรียมระดมทีม One Home พม. ทั่วประเทศ เร่งช่วยเหลือกลุ่มเปราะบางเดือดร้อนจากน้ําท่วม
ปลัด พม. เตรียมระดมทีม One Home พม. ทั่วประเทศ เร่งช่วยเหลือกลุ่มเปราะบางเดือดร้อนจากน้ําท่วม
เมื่อวันที่ 25 ตุลาคม 2565 นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า วันนี้ กระทรวง พม. มีการประชุมหารือระหว่างผู้บริหารกระทรวง พม. พัฒนาสังคมและความมั่นคงของมนุษย์จังหวัด และหัวหน้าหน่วยงานในพื้นที่ที่ได้รับผลกระทบจากน้ําท่วม เพื่อร่วมกันวางแนวทางการช่วยเหลือผู้ประสบภัยน้ําท่วม พร้อมทั้งเตรียมแผนฟื้นฟู เนื่องจากสถานการณ์ฝนตกอย่างต่อเนื่องในพื้นที่บริเวณภาคเหนือ ภาคตะวันออกเฉียงเหนือ ภาคกลาง ภาคตะวันออก ภาคใต้ และอ่าวไทย รวมถึงมีการระบายน้ําจากเขื่อนลงแม่น้ําสายหลักและลําน้ําสาขา ส่งผลให้เกิดน้ําท่วมฉับพลัน น้ําป่าไหลหลาก น้ําล้นตลิ่ง และน้ําท่วมขัง ทําให้มีประชาชนจํานวนมากได้รับผลกระทบ 435,761 ครัวเรือน ในพื้นที่ 26 จังหวัด 134 อําเภอ 852 ตําบล 5,817 หมู่บ้าน ทั้งนี้ กระทรวง พม. มีความห่วงใยพี่น้องประชาชนที่ได้รับผลกระทบจากน้ําท่วม โดยเฉพาะกลุ่มเปราะบางที่ต้องได้รับการดูแลช่วยเหลือเป็นพิเศษ จึงได้เตรียมวางแนวทางการช่วยเหลือผู้ประสบสาธารณภัย พร้อมเฝ้าระวัง ติดตาม และเตรียมแผนเผชิญเหตุ โดยบูรณาการความร่วมมือกับกองบัญชาการป้องกันและบรรเทาสาธารณภัยแห่งชาติและสํานักงานป้องกันและบรรเทาสาธารณภัยจังหวัด
นายอนุกูล กล่าวต่อไปว่า กระทรวง พม. มีศูนย์ช่วยเหลือสังคม สายด่วน พม. โทร. 1300 คอยรับแจ้งเหตุและประสานการช่วยเหลือไปยังหน่วยงานภาคีเครือข่าย ตลอด 24 ชั่วโมง อีกทั้งได้เตรียมความพร้อมในการประสานเครือข่ายอาสาสมัครพัฒนาสังคมและความมั่นคงของมนุษย์ (อพม.) สภาเด็กและเยาวชน กองทุนสวัสดิการสังคม คอยเฝ้าระวังและแจ้งเหตุในพื้นที่ด้วย นอกจากนี้ มีการสนับสนุนการจัดตั้งศูนย์อพยพ โดยมี อพม. สํารวจและอพยพกลุ่มเป้าหมาย และจัดนักสังคมสงเคราะห์ประจําที่ศูนย์ พร้อมทั้งสํารวจข้อมูลเพื่อเตรียมการในระยะฟื้นฟู โดยจัดทีม One Home พม. จังหวัด นักสังคมสงเคราะห์ นักจิตวิทยา และเจ้าหน้าที่ที่เกี่ยวข้อง ลงพื้นที่ออกเยี่ยมบ้านเพื่อสํารวจปัญหา ความต้องการของกลุ่มเป้าหมาย พร้อมให้คําปรึกษา บําบัดฟื้นฟูสภาพจิตใจ และผ่อนคลายความวิตกกังวล จากนั้น กระทรวง พม. จะเร่งพิจารณามอบเงินสงเคราะห์แก่กลุ่มเป้าหมายเพื่อบรรเทาภาวะวิกฤตเฉพาะหน้า การฝึกอาชีพระยะสั้น การพักชําระหนี้ผู้สูงอายุและคนพิการ การซ่อมแซมที่อยู่อาศัยและปรับสภาพแวดล้อมสําหรับผู้สูงอายุและคนพิการ เป็นต้น เพื่อให้สามารถกลับมาใช้ชีวิตได้เป็นปกติโดยเร็วที่สุด
นายอนุกูล กล่าวเพิ่มเติมว่า วันนี้ ตนได้มอบหมาย นายอนันต์ ดนตรี ผู้ตรววจราชการกระทรวง พม. ลงพื้นที่จังหวัดอุบลราชธานีซึ่งมีประชาชนจํานวนมากได้รับผลกระทบจากน้ําท่วม 58,613 ครัวเรือน ในพื้นที่ 21 อําเภอ 154 ตําบล 1,340 หมู่บ้าน โดยร่วมกับทีม One Home พม. จังหวัดอุบลราชธานี จัดกิจกรรมเยียวยาสภาพจิตใจผู้ประสบอุทกภัย ณ ศูนย์พักพิงชั่วคราว วัดบูรพาราม เขตเทศบาลเมืองอุบลราชธานี ได้แก่ การมอบถุงยังชีพ นมผงสําหรับเด็ก และผ้าอ้อมสําเร็จรูป ให้กับครอบครัวกลุ่มเปราะบาง จํานวน 30 ราย การแจกอาหารปรุงสุกจาก ครัว พม. และแซนวิชจากชมรมคลังปัญญาผู้สูงอายุ การให้บริการนวดแผนไทยและตัดผมเสริมสวยชาย - หญิง และกิจกรรมเกมนันทนาการต่างๆ เป็นต้น